મેડિકલ ડૉકટર સાથે તબીબ વિજ્ઞાનની વાત થાય પણ આ ડૉ.ને ડોક્યુમેન્ટરી ફિલ્મ બનાવવામાં ઊંડો રસ છે. આ ડૉ. પત્રકાર, ફિલ્મકાર બની શક્યા હોત. પણ એનો તેમને અફસોસ નથી. ડૉકટરીના વ્યવસાયમાંથી સમય મળ્યે તેઓ કેમેરો લઈને સંશોધન કરવા મંડી પડે છે. ફિલ્મ બનાવવું તેમના માટે પુસ્તક લખવા બરાબર છે. તેઓ કેમેરાનોે પેન તરીકે ઉપયોગ કરે છે. તેમણે ઈશરત જહાં ઉપર અને સાંઈબાબા ઉપર પણ ડોક્યુમેન્ટરી ફિલ્મ બનાવી છે. ઈશરત જહાંનું એન્કાઉન્ટર ૨૦૦૪ની સાલમાં થયું ત્યારે એમને લાગ્યું હતું કે તે નિર્દોષ છે અને ફેક એન્કાઉન્ટર થયું છે. પરંતુ, જેમ જેમ તેઓ ડોક્યુમેન્ટસ તપાસતા ગયા અને નેશનલ સિક્યુરિટી એડવાઈઝર અજીત દોવલ સાહેબે પણ ઓન રેકોર્ડ કહ્યું કે તે કઈ રીતે ત્રાસવાદી જૂથમાં ભળી હતી. આમ તથ્ય તપાસતા અને ફિલ્મ પૂરી થતાં છેવટે તેમને પણ માનવું પડ્યું કે તે ત્રાસવાદી હતી. એ ફિલ્મ તેમણે ૨૦૧૩માં બનાવી હતી. અને બે વરસ પહેલાં એટલે કે ૨૦૧૪માં તે રિલિઝ થઈ હતી. ફિલ્મમાં એફબીઆઈની ટેસ્ટીમનીમાં હેડલીએ ઈશરત જહાં લશ્કરે તોયબા સાથે સંકળાયેલી હતી તે પ્રથમ વાર દર્શાવાયુ હતું, આજે બે વરસ બાદ ડેવિડ હેડલીની જુબાનીથી તેમની ફિલ્મને વધુ એક સમર્થન મળતા મનિષ પંડિતનેે એનો સંતોષ છે.